Public procurement notice: Contract Notice
Published: 2021-04-02
Buyer: Naturstyrelsen
Country: DK
Contract type: Services
Procedure: Restricted procedure
CPV classification: 71313440 | 71320000 | 71322200 | 71356400 | 71500000
Estimated value: 2500000 DKK
Submission deadline: 2021-05-03
Award criteria: The most economic tender
EU fund: ESF

Technical requirements: Naturstyrelsen skal forestå kloakering af kolonihaver i Rødovre samt håndtering af overfladevand på kolonihavernes fællesområder. Området består af følgende 3 matrikler, matrikel nr. 1z, Islev By, Islev, Rødovre, matrikel nr. 1a, Islev By, Islev, Rødovre og matrikel nr. 1ak, Islev By, Islev, Rødovre, omfattende i alt 543 havelodder og fælles arealer (herefter betegnet området). Udbuddet vedrører totalrådgivning (ingeniørydelser) vedrørende bl.a. projektering, forundersøgelse, udbud, byggeledelse og fagtilsyn i forbindelse med kloakeringen af området. Det er rådgivers opgave at koordinere projektet under hele planlægnings-, forslags- og projekteringsfasen. Rådgiver skal under udførelsesfasen udføre fagtilsyn. Under punkt II.2.4) findes en nærmere beskrivelse af kontrakten.
Totalrådgiver skal sikre, at kloakeringen bliver gennemført fagligt korrekt i henhold til den i kontraktens afsnit 8 anførte økonomiske ramme og inden for den aftalte hovedtidsplan, jf. kontraktens bilag 5. Den fysiske udførelse af anlægget skal udføres af en entreprenør på baggrund af indbudt licitation. Det er bygherre, der på baggrund af den af totalrådgiver gennemførte licitation indgår kontrakt med entreprenøren.
Anlægsprojektet omfatter i hovedpunkter etablering af hovedkloak inklusiv skelbrønd ca. 5 meter fra hovedledning ind til hver enkelt havelod samt etablering af alle nødvendige installationer som fx pumper og brønd for tilkobling til det offentlige kloaksystem. Det er totalrådgivers ansvar at indhente nødvendige myndighedsgodkendelser på bygherrens vegne for tilslutning til offentlig til forsyning.
Anlægsprojektet omfatter endvidere overfladeafvanding af fælles arealer som veje, parkeringspladser og fælles græsarealer. Afvandingen skal ske ved dræn frem for grøfter med afledning til Harrestrup Å, hvis tilladelse hertil kan opnås, da denne løsning antages at være den billigste. Kan afledningstilladelse ikke opnås, skal totalrådgiver foreslå en alternativ løsning. Naturstyrelsen er endvidere interesseret i forslag om en alternativ løsning, hvis totalrådgiver kan fremvise en totaløkonomisk fordel ved en sådan.
Endelig omfatter anlægsprojektet reetablering af veje og stier til oprindelig stand. Den oprindelige stand dokumenteres af rådgiver forud for anlægsprojektets igangsættelse.
Den enkelte havelods tilslutning til hovedkloakken samt håndtering af regnvand på de enkelte havelodder er ikke omfattet af kontrakten.
Totalrådgiver skal varetage hele ansvaret for alle projektets faser fra idéfasen over projekteringen og frem til og med 1-års eftersynet.
Opgaven omfatter bl.a. gennemførelse af forundersøgelser, projektering og udarbejdelse af komplet udbudsmateriale, gennemførelse af licitation, byggeledelse, fagtilsyn med den valgte entreprenør og varetagelse af Naturstyrelsen forpligtelser som bygherre efter arbejdsmiljølovgivningen både i projekterings- og udførelsesfasen. De detaljerede krav til totalrådgiver fremgår af kontraktens bilag 2 (ydelsesbeskrivelse), herunder bilag 2.1 og bilag 2.2.
Projektering skal ske, så færdsel til og fra havelodderne generes mindst muligt og i kortest mulig tid. Projektering skal endvidere ske på en måde, så havelodslejerne får mulighed for parallelt med anlægsprojektets udførelse at foretage tilslutning til hovedkloakken.
Naturstyrelsen er herudover berettiget, men ikke forpligtet, til at rekvirere totalrådgiveres assistance på timeløn i op til 100 timer, fx, men ikke begrænset til, ydelsesbeskrivelsens punkt 9.30 og 9.31.
Anmodning om prækvalifikation skal ske ved afgivelse af ESPD. Referencer, jf. pkt. III.1.3), må dog gerne være bilagt ESPD som særskilt dokument/referenceark.
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante referencer, jf. punkt III.1.3), af de ydelser, som rammekontrakten omfatter, jf. beskrivelsen i punkt II.1.4) og II.2.4).
Relevansvurderingen foretages på baggrund af, i hvor høj grad referencerne dokumenterer erfaring med levering af sammenlignelige ydelser. Der vil primært blive lagt vægt på, hvem der har de mest relevante erfaringer med totalrådgivning i forbindelse med kloakering af et område af samme størrelse som kolonihaven i Rødovre eller større.
Ved vurderingen af, hvilke ansøgere der har dokumenteret de mest relevante referencer af sammenlignelige ydelser, tages der udgangspunkt i den enkelte ansøgers mest relevante reference, dog således, at ansøgerens øvrige referencer kan supplere den mest relevante reference, såfremt referencerne tilsammen dokumenterer en højere grad af relevant erfaring med at levere de konkret efterspurgte ydelser.
Naturstyrelsen skal for en god ordens skyld, i overensstemmelse med udbudslovens § 49, stk. 2, orientere om, at kontrakten ikke er opdelt i delaftaler, da en opdeling af kontrakten ikke vil sikre tilstrækkelig konkurrence på det aktuelle marked.


Award value: 2500000